《谒伍大夫庙》
宋代·赵公豫

策马昭关道，投鞭吊昔贤。荒庭多鼠雀，古屋饱云烟。

覆楚勋劳浅，强吴智略全。英雄精爽在，瞻拜一凄然。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。